Бер ваҡыт уға билдәле Ҡыш Бабай Денис Яковлев Яңы йылға костюм тегеп биреүен һорап килә. Уның аша танышып китәләр Евгения менән. Бер юлы өс күлдәк тегеп биреүен һорай билдәле ханым. Әлбиттә, Гүзәл был заказдарҙы лайыҡлы үтәп сыға. Хеҙмәтен күрәләр, баһалайҙар. Күп тамашасы йыйған сәхнәлә ул «Йыл һәләте» дипломын ала. Дрескод буйынса аҡ йә көмөш төҫөндәге кейемдә килергә тигәстәр, Гүзәл ике сәғәт эсендә туҡымаһын һыпырһаң – аҡ йә көмөш төҫкә әйләнгән коктейль күлдәге тегеп кейеп бара.